Лаҵарамза 9 рзы Аҧсны Аҳәынҭқарра Ахада Рауль Ҳаџьымба Анатоли Бибилов Аџьынџьтәылатә еибашьра ду аҟны Аиааира Амш идныҳәалеит.
Адныҳәалара атекст аҟны, ҷыдала, иҳәоуп:
«Ари амш ҳажәларқәа ргәымшәареи, рхамеигӡареи, рхачҳареи зныҧшыз ныҳәа дуны иҟалеит. Аҧсни Алада Уаҧстәылеи иреиҕьу рҵеицәа анацизм аҿагыларазы ақәҧаразы игылеит. Ҧсра зқәым урҭ рфырхаҵара иабзоураны анацизм иаиааины аҧхьаҟатәи абиҧарақәа аҭынч ҧсҭазаареи ахақәиҭреи рзырчаҧеит.
Ҳаҭыр зқәу Анатоли Илиа-иҧа, акрызҵазкуа абри амш аҽны аветеранцәа зегьы, Алада Уаҧстәыла ажәларгьы нашәыдкыланы ишәзеиҕьасшьар сҭахуп агәабзиара, аҭынчра, анасыҧ».